มีอาการเจ็บคอ ไอ มีเสมหะ ไม่มีไข้ เป็นมา 2 เดือนแล้วค่ะ ไปหาคุณที่โรงพยาบาล มีความกังวลเรื่องโควิค แต่ไปพบคุณมา 4 ครั้ง ขอให้คุณเอกซเรย์ปอดให้ทั้ง 4 ครั้ง ปอดไม่มีปัญหาอะไร คุณให้ยามาทาน CURAM 1000 MG ยาละลายเสมหะ Bromcolex 8 MG I-PROFEN 400 MG ยาหมดตั้งแต่กลางเดือนเมษายน แต่อาการยังไม่หาย ยังเจ็บคอ ไอ มีเสมหะใสๆและขุ่นๆนิ๊ดๆ (เกิดความรำคาญและกังวลใจ) ตอนนี้ไม่ค่อยกล้าไปโรงพยาบาลค่ะ เลยซื้อยาขับเสมหะ ยาแก้ไอแบบน้ำมาจิบ จากร้านขายยามาทาน อยากได้คำแนะนำจากคุณค่ะ จะได้หายเร็วๆ หรือต้องเข้าตรวจเพิ่ม ขอบค่ะ
สวัสดีค่ะ อาการเจ็บคอ ไอมีเสมหะ ดังกล่าวมานั้น อาจจะมีสาเหตุมาจากคออักเสบ หลอดลมอักเสบ ปอดอักเสบ ซึ่งสามารถทำให้ไอมากจนเจ็บบริเวณหน้าอก มีเสมหะมากได้ สาเหตุอื่นๆเช่นการมีภาวะภูมิแพ้ จากการที่ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น หรือเกิดจากการเป็นโรคกรดไหลย้อน ทำให้เกิดการไอระคายจากกรดที่ไหลย้อนขึ้นแต่ถ้าเป็นมาค่อนข้างเรื้อรังอาการไม่ได้รุนแรงมากขึ้น เอ็กซเรย์ปอดแล้วปกติมาตลอด ก็อาจจะนึกถึงการติดเชื้อรุนแรงเช่นเชื้อไวรัสไข้หวัดใหญ่ หรือไวรัสโควิด 19 ได้น้อยอยู่ค่ะเบื้องต้นรับประทานยาตามที่แพทย์สั่ง โดยเฉพาะยาฆ่าเชื้อควรจะรับประทานให้ครบทั้งหมด หากกินยาครบแล้ว ยังเจ็บคอ ไอ มีเสมหะอยู่ไม่หายขาด ควรกลับไปพบแพทย์เพื่อตรวจซ้ำอีกครั้ง ซึ่งหากแพทย์หาสาเหตุที่ชัดเจนไม่ได้ อาจส่งพบแพทย์ผู้เชี่ยวชาญเช่นอายุรแพทย์โรคปอด โรคติดเชื้อ หรือแพทย์ด้านหู คอจมูกเพื่อตรวจเพิ่มเติมต่อไป